รัฐบาลไทย-ข่าวทำเนียบรัฐบาล-กระทรวงเกษตรฯ บูรณาการเชิงรุก “มั่นใจสินค้าเกษตร เทศกาลตรุษจีน 2560” วางมาตรการสุ่มตรวจตัวอย่างสินค้าปศุสัตว์ ประมง และผัก/ผลไม้
วันพฤหัสบดีที่ 26 มกราคม 2560
กระทรวงเกษตรฯ บูรณาการเชิงรุก “มั่นใจสินค้าเกษตร เทศกาลตรุษจีน 2560” วางมาตรการสุ่มตรวจตัวอย่างสินค้าปศุสัตว์ ประมง และผัก/ผลไม้
กระทรวงเกษตรฯ บูรณาการเชิงรุก “มั่นใจสินค้าเกษตร เทศกาลตรุษจีน 2560” วางมาตรการสุ่มตรวจตัวอย่างสินค้าปศุสัตว์ ประมง และผัก/ผลไม้ หวังสร้างความเชื่อมั่นแก่ผู้บริโภคได้สินค้าเกษตรปลอดภัยช่วงตรุษจีน
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า ในช่วงเทศกาลตรุษจีนของทุกปี ซึ่งในปีนี้ตรงกับวันที่ 28 มกราคม 2560 ชาวไทยเชื้อสายจีนจะจับจ่ายซื้อสินค้าเพื่อทําพิธีไหว้เจ้าและสิ่งศักดิ์สิทธิ์กระทรวงเกษตรและสหกรณ์จึงบูรณาการเชิงรุกสร้างความมั่นใจให้แก่ผู้บริโภคในความปลอดภัยของสินค้าเกษตร ซึ่งครอบคลุมทั้งผัก ผลไม้ สินค้าประมง และปศุสัตว์ที่ได้รับการรับรองมาตรฐานจากหน่วยงานของกระทรวงเกษตรและสหกรณ์ ได้แก่ “สินค้าQ” และ “ปศุสัตว์OK”ตามนโยบายของพลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ ที่ได้มุ่งเน้นให้ปี 2560 เป็นปีแห่งการยกระดับสินค้าเกษตรสู่ความมั่นคง
“กรณีตรวจสอบพบสินค้าเกษตรและอาหารปนเปื้อนสารเคมีหรือสารตกค้างที่เป็นอันตรายต่อสุขภาพ กระทรวงเกษตรและสหกรณ์ จะดําเนินการตรวจสอบย้อนกลับ(Traceability)ไปยังแหล่งผลิต หรือ ฟาร์ม เพื่อให้คําแนะนําแก่เกษตรกรและแก้ไขปัญหาการปนเปื้อนดังกล่าว รวมทั้งพิจารณาการพักใช้ หรือยกเลิกการรับรองมาตรฐาน“สินค้าQ” หรือ “ปศุสัตว์OK”หรือ “มาตรฐานฟาร์ม/แปลงผลิตGAP” และหากผลการสอบสวนการปนเปื้อนสารเคมีหรือสารตกค้างจากฟาร์มปศุสัตว์ พบว่าเกี่ยวข้องกับการใช้สารเคมีต้องห้ามในอาหารสัตว์ เช่น สารเร่งเนื้อแดง ตาม พรบ. ควบคุมคุณภาพอาหารสัตว์ พ.ศ. 2558 ต้องระวางโทษจําคุกไม่เกิน 3 ปีหรือปรับไม่เกิน 60,000บาท หรือทั้งจําทั้งปรับรวมถึงจะแจ้งผลการตรวจสอบสินค้าเกษตรและอาหารปนเปื้อนสารเคมีหรือสารตกค้างที่เป็นอันตรายต่อสุขภาพ ให้กระทรวงสาธารณสุข และสํานักงานสาธารณสุขจังหวัดทราบ เพื่อดําเนินการตามกฎหมายที่เกี่ยวข้องต่อไป ซึ่งตาม พ.ร.บ. อาหาร พ.ศ. 2522 ต้องระวางโทษจําคุกไม่เกิน2ปีหรือปรับไม่เกิน20,000บาท หรือทั้งจําทั้งปรับอีกด้วย” นางสาวชุติมา กล่าว
นายสัตวแพทย์อภัย สุทธิสังข์ อธิบดีกรมปศุสัตว์ กล่าวว่า กรมปศุสัตว์จัดกิจกรรม“มั่นใจสินค้าเกษตร เทศกาลตรุษจีน 2560”ร่วมกับหน่วยงานของกระทรวงสาธารณสุขและท้องถิ่น ลงพื้นที่สุ่มเก็บตัวอย่างสินค้า (ผัก ผลไม้ สินค้าประมง และเนื้อสัตว์) ที่ได้รับการรับรอง และยังไม่ได้รับการรับรองมาตรฐานจากหน่วยงานของกระทรวงเกษตรฯ (“สินค้าQ” และ “ปศุสัตว์OK”)โดยจะตรวจเยี่ยมจุดจําหน่ายสินค้าผักผลไม้ สินค้าประมง สินค้าปศุสัตว์ ที่มีการจําหน่ายในช่วงเทศกาลตรุษจีน ตรวจสอบการปนเปื้อนสารเคมีตกค้าง และเชื้อจุลินทรีย์ในผักผลไม้ รวมถึงตรวจสอบการปนเปื้อนฟอร์มาลิน และยาปฏิชีวนะตกค้างในสินค้าประมง ตลอดจนสุ่มเก็บตัวอย่างเนื้อสัตว์ เพื่อตรวจสอบการปนเปื้อนยาปฏิชีวนะตกค้าง สารเร่งเนื้อแดง เชื้อจุลินทรีย์ และฮอร์โมน ทั้งนี้ จากการดําเนินงานที่ผ่านมา อาทิ การดูแลอพยบสัตว์นั้น ยังไม่พบเชื้อโรคหรือสัตว์ที่ป่วยตายผิดปกติ ดังนั้นขอให้ประชาชนมั่นใจได้ว่า การบริโภคในช่วงเทศกาลตรุษจีนมีความปลอดภัย
สําหรับกรณีการใช้ยาปฏิชีวนะโคลิสตินในหมูนั้น ยืนยันว่าไม่มีความรุนแรง เพราะอยู่ในระดับที่ปลอดภัย โดยระบบการควบคุมการใช้ยาในฟาร์มมีความจําเป็นต้องใช้ยาโคลิสตินเฉพาะกับลูกหมู เนื่องจากลูกหมูมีความเสี่ยงต่อการเกิดโรคท้องเสียได้ง่าย อย่างไรก็ตาม ได้มีแผนการลดใช้โคลิสตินมานานแล้ว ซึ่งจะใช้เฉพาะการรักษาเท่านั้น โดยเน้นเรื่องการฉีด ไม่เกิน 5 วัน จะทําให้ไม่เกิดการตกค้างหรือเชื้อดื้อยาในหมู ทั้งนี้ แผนดังกล่าวเป็นแผนที่กรมปศุสัตว์ได้ดําเนินการร่วมกับสํานักงานคณะกรรมการอาหารและยา (อย.) มาโดยตลอด อีกทั้ง ได้ประสานคณะสัตวแพทย์ จุฬาลงกรณ์มหาวิทยาลัย ซึ่งมีศูนย์ติดตามเชื้อดื้อยา ได้หารือร่วมกันในการขับเคลื่อนดําเนินงานเพื่อให้ประชาชนมีความมั่นใจและได้บริโภคหมูที่ปลอดภัย
นอกจากนี้กรมวิชาการเกษตร ยังได้กําหนดจัดงานโครงการผัก ผลไม้GAPปลอดภัย รับเทศกาลตรุษจีน ระหว่างวันที่ 25 - 26 มกราคม 2560 ณ องค์ตลาดเพื่อเกษตรกร เขตจตุจักร ภายในงานประกอบด้วย การจัดนิทรรศการการให้การรับรองแหล่งผลิตGAPพืช นิทรรศการการผลิตเห็ด บูธจําหน่ายผัก ผลไม้GAPของเกษตรกรรายย่อยที่ผ่านการรับรองมาตรฐาน ขณะที่กรมประมง ได้แนะนําการเลือกซื้อสินค้าประมงที่มีคุณภาพและปลอดภัย โดยควรเลือกซื้อจากตลาดที่ถูกสุขอนามัย แผงค้าได้รับการรับรองจากหน่วยงานราชการ และเลือกซื้อสินค้าประมงที่สด เก็บรักษาคุณภาพสัตว์น้ําอย่างถูกวิธีและถูกสุขลักษณะ ส่วนสํานักงานมาตรฐานสินค้าเกษตรและอาหารแห่งชาติได้เชิญชวนผู้บริโภคเลือกซื้อสินค้าเกษตรปลอดภัยในเทศกาลตรุษจีนจาก “แหล่งจําหน่ายที่ได้รับการรับรองมาตรฐานจากกระทรวงเกษตรและสหกรณ์” เช่น แผงร้านค้าในตลาดสด ที่มีป้ายสัญลักษณ์Qหรือแหล่งจําหน่ายเนื้อสัตว์ “เขียงสะอาด” ได้ที่แผงร้านค้าในตลาดสด (Q market)ที่ผ่านการตรวจสอบรับรอง จํานวน21ตลาด456แผง ในกรุงเทพฯ และปริมณฑล อาทิ ตลาดไท ตลาดยิ่งเจริญ ตลาด อ.ต.ก. ตลาดสดมีนบุรี 1 ตลาดอ่อนนุช (เหนือ) (ใต้) และ ห้างสรรพสินค้า ที่จําหน่ายสินค้าที่ติดสัญลักษณ์Qบนภาชนะบรรจุ หรือบนpackageมี 5 แห่ง ได้แก่ บิ๊กซี สยามแมคโคร เบทาโกร ท๊อป เดอะมอลล์ รวมกว่า 650 สาขาทั่วประเทศรวมทั้งเชิญชวนให้download Q Restaurant Applicationเพื่อค้นหาร้านQ Restaurantแนะนําร้านอาหารที่ใช้วัตถุดิบปลอดภัย หรือที่เรียกว่าQ Restaurantซึ่งมีอยู่กว่า 2,200 ร้าน ทั่วประเทศ
--
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai